b'\n_START_ARTICLE_\nE24.no\n_START_PARAGRAPH_\nE24 Dine Penger (tidligere N24.no, E24 og Dine Penger) er en norsk \xc3\xb8konomiredaksjon best\xc3\xa5ende av nettsidene e24.no, dinepenger.no samt papirmagasinet Dine Penger, podcasten E24-podden og mobilapplikasjonen minE24.     _NEWLINE_Nettstedet E24 ble lansert 18. april 2006, med inspirasjon fra N24.se (n\xc3\xa5 E24.se) i Sverige, som i l\xc3\xb8pet av kort tid ble Sveriges st\xc3\xb8rste nettsted for nyheter om \xc3\xb8konomi og n\xc3\xa6ringsliv. E24 ble allerede i l\xc3\xb8pet av f\xc3\xb8rste uke i drift Norges st\xc3\xb8rste \xc3\xb8konominettsted, foran konkurrentene NA24.no, dn.no og hegnar.no. E24 har per mars 2019 388.000 daglige lesere, og er landets syvende st\xc3\xb8rste avis m\xc3\xa5lt ved digitale lesere. _NEWLINE_E24 var de tre f\xc3\xb8rste \xc3\xa5rene eid med 60 prosent av Aftenposten og 40 prosent av VG gjennom et samarbeid. VG, som igjen av eies av Schibsted, ble eneeier fra midten av 2010, og er det fortsatt i dag. E24 ble h\xc3\xb8sten 2013 fusjonert med \xc3\xb8konomimagasinet Dine Penger, som ogs\xc3\xa5 var eid av VG.  _NEWLINE_Per Valebrokk var ansvarlig redakt\xc3\xb8r fra 2008 til 2018, og kom fra stillingen som sjefredakt\xc3\xb8r i Varden. Gard Michalsen er ansvarlig redakt\xc3\xb8r fra 2018. Ingrid Indseth er nyhetsredakt\xc3\xb8r, mens \xc3\x98yvind Henriksen er ansvarlig for magasinutgaven. Nyhetetssjefer er Steinar Rostad Breivik, Ole Martin Skaug, Eirik Amb Nysveen, John Thomas Aar\xc3\xb8, og Eric Utheim. _NEWLINE_E24 publiserte i 2018 en rekke avsl\xc3\xb8ringer om Innovasjon Norge og Anita Krohn-Traaseth, deriblant at Krohn-Traaseth skal ha ansatt sin egen venninne som HR-direkt\xc3\xb8r og at Ferd-arving og milliard\xc3\xa6r Katharina Andresen ble ansatt i Innovasjon Norge uten tilstrekkelige kvalifikasjoner for stillingen.'